ການຢຸດຍິງ ໃນຊີເຣຍ ຢູ່ໃນສະພາບ ທີ່ແຕກຫັກງ່າຍ (ເບິ່ງວີດີໂອ)
ມີລາຍງານວ່າ ການຢຸດຍິງໃນຊີເຣຍ ໄດ້ຕົກຢູ່ໃນສະພາບທີ່ສັ່ນຄອນ ແລະແຕກຫັກຫຼາຍຂຶ້ນ
ພວກນັກເຄື່ອນໄຫວຊີເຣຍ ລາຍງານວ່າ ກຳລັງຂອງຝ່າຍລັດຖະບານໄດ້ຍິງຖະຫຼົ່ມເຂດທີ່ ພວກກະບົດຄວບຄຸມໃນເມືອງ Homs ຊຶ່ງເປັນຄວາມຮຸນແຮງລ່າສຸດຢູ່ໃນປະເທດທີ່ການ ຢຸດຍິງແບບສັ່ນຄອນ ໄດ້ມີການລ່ວງລະເມີດຮ້າຍແຮງຂຶ້ນນັບມື້ນັ້ນ ອົງການສິ້ງຊອມສິດທິມະນຸດໃນຊີເຣຍຊຶ່ງມີສຳນັກງານທີ່ປະເທດອັງກິດກ່າວວ່າ ທະຫານ ຊີເຣຍໄດ້ຍິງປືນຄົກຖະຫຼົ່ມຄຸ້ມ Khadiyeh ຂອງເມືອງ Homs ໂດຍລາຍງານວ່າ ໄດ້ ຍິນສຽງລະເບີດແຕກຂຶ້ນໃນທຸກໆຫ້ານາທີ ນອກນັ້ນແລ້ວ ກຸ່ມດັ່ງກ່າວຍັງເວົ້າວ່າໄດ້ຍິນ ສຽງປືນດັງຂຶ້ນຢູ່ຕາມຖະໜົນຫົນທາງ ໃນເມືອງ Qusair ຊຶ່ງຕັ້ງຢູ່ໃກ້ໆຊາຍແດນເລບາ ນອນແລະພວມມີການສົ່ງກອງໜຸນຂອງຝ່າຍລັດຖະບານໄປຍັງເມືອງດັ່ງກ່າວ ຄວາມຮຸນແຮງໃນວັນສຸກມື້ນີ້ ເປັນຄວາມຮຸນແຮງລ່າສຸດໃນການປະທະກັນເປັນລຳດັບມາ ທີ່ໄດ້ລະເບີດຂຶ້ນນັບແຕ່ການຢຸດຍິງທີ່ໄກ່ເກ່ຍໂດຍອົງການສະຫະປະຊາຊາດ ໄດ້ມີຜົນບັງ ຄັບໃຊ້ ນັບແຕ່ສັບປະດາແລ້ວເປັນຕົ້ນມາ ແລະທີ່ນະຄອນເຈນີວາໃນວັນສຸກມື້ນີ້ ໂຄສົກ ຂອງທ່ານໂຄຟີ ອັນນັນ ທູດພິເສດຂອງອົງການສະຫະປະຊາຊາດແລະສັນນິບາດອາຣັບ ໄດ້ເຕືອນວ່າສະຖານະການພວມຮ້າຍ ແຮງຂຶ້ນຕື່ມ ທ່ານ Ahmad Fawzi ເອີ້ນການຢຸດຍິງວ່າ ແຕກຫັກໄດ້ງ່າຍ ໂດຍເວົ້າວ່າ ສະຖານະ ການແມ່ນຢູ່ໃນສະພາບ ທີ່ບໍ່ຄ່ອຍດີ ທ່ານ Fawzi ຍັງໄດ້ສະແດງຄວາມຫວັງອອກມາ ວ່າ ຄະນະສັງເກດການຂອງສະຫະປະຊາຊາດ ທີ່ຍັງເຫຼືອຢູ່ນັ້ນ ໃນເວລານີ້ກໍຈະເຂົ້າປະ ຈຳທີ່ ຂະນະດຽວກັນໄດ້ມີຄວາມວິຕົກກັງວົນເພີ້ມຂຶ້ນ ຢ້ານວ່າການດຳເນີນຄວາມພະຍາ ຍາມທາງດ້ານການທູດແລະການຮ້ອງຂໍກຳລັງຮັກສາສັນຕິພາບເພີ່ມຕື່ມນັ້ນ ຈະບໍ່ໄດ້ຕາມ ຄວາມຄາດໝາຍ ລັດຖະມົນຕີການຕ່າງປະເທດຝຣັ່ງ ທ່ານ Alain Juppe ໄດ້ກ່າວຢໍ້າ ໃນວັນສຸກມື້ນີ້ວ່າ ໂລກເຮົາບໍ່ສາມາດທີ່ຈະຄອງຄອຍຖ້າໄດ້ຕໍ່ໄປອີກແລ້ວເພື່ອໃຫ້ການຢຸດຍິງແລະແຜນການ ສັນຕິພາບ ທີ່ທ່ານອັນນັນໄດ້ນຳສະເໜີນັ້ນມີການຈັດຕັ້ງປະຕິບັດ ໂດຍເຕືອນວ່າ ຊີເຣຍ ພວມຈະກ້າວເຂົ້າສູ່ສົງຄາມກາງເມືອງ ຈີນຊຶ່ງໄດ້ຄັດຄ້ານໃນການເອົາມາດຕະການຢ່າງ ແຂງຂັນຂອງອົງການສະຫະປະຊາຊາດ ຕໍ່ອຳນາດການປົກຄອງຊີເຣຍນັ້ນ ກ່າວວ່າ ຕົນ ພ້ອມແລ້ວທີ່ຈະດຳເນີນການເພີ່ມຕື່ມ ເພື່ອຮັກສາໃຫ້ມີການຢຸດຍິງຕໍ່ໄປໂດຍເວົ້າວ່າ ຕົນ ເຕັມໃຈ ທີ່ຈະສົ່ງພວກສັງເກດການໄປຮ່ວມການປະຕິບັດງານ ຂອງອົງການສະຫະປະຊາ ຊາດ ໃນວັນພະຫັດວານນີ້ ລັດຖະມົນຕີການຕ່າງປະເທດສະຫະລັດ ທ່ານນາງ Hillary Clin- ton ຮຽກຮ້ອງໃຫ້ມີການລົງໂທດຢ່າງໜັກຂອງອົງການສະຫະປະຊາຊາດຕໍ່ຊີເຣຍ ຖ້າປະ ເທດດັ່ງກ່າວຫາກປະສົບຄວາມລົ້ມແຫຼວໃນການຈັດຕັ້ງປະຕິບັດແຜນການສັນຕິພາບ